**Sotsialiseerumisprotsess** ([B. B. Hess](https://www.apollo.ee/catalogsearch/advanced/result/?autor=B.+B.+Hess), [E. W. Markson](https://www.apollo.ee/catalogsearch/advanced/result/?autor=E.+W.+Markson), [P. J. Stein](https://www.apollo.ee/catalogsearch/advanced/result/?autor=P.+J.+Stein), 2000, lk 71-72)

Kui inimesel on teatud sotsiaalne roll, siis see eeldab rolli jaoks **vajaliku informatsiooni valdamist** ja **praktikate harjutamist**.

Lapsi valmistatakse eluks ette juba lasteaias, neile antakse juhiseid selleks, kuidas sotsiaalses elus hakkama saada.

Mingi sotsiaalse rolli kohta teadmine ei tähenda veel seda, et praktikas sotsiaalse rolliga hakkama saadakse. Rolli sisenenutel peab olema **võimalus harjutada** (nt pulmareis värsketel abiellunutel) rolliga seotud tegevusi. Enamus tegevusi õnnestuvad tänu harjutamisele.

**Antisipatoorseks sotsialiseerumiseks** nimetatakse olukorda, milles toimub rollimäng, nt lapsed mänivad soorollimänge või kui gümnasistid hakkavad käituma üliõpilastena. Antisipatroorse sotsialiseerumise korral toimub suuresti **rolli matkimine** (nt laste rollieeskujuks on mõni tuntud sportlane või filmistaar).

Kuna rolliesitused toimuvad rollipartneritest vaatajaskonna ees, siis saavad nad anda **tagasisidet** rolli täitmise kohta. Sanktsioonideks on nende positiivsed reageeringud hästi esitatud rollile või negatiivne kriitika. Sõltuvalt sanktsioonide edastajast muudavad inimesed sanktsioonide tulemusena oma käitumist selliselt, et edaspidi saada positiivset tagasisidet.

Rollitäitmise edukus võib tihti sõltuda sellest, kas leidub inimesi, kes viitsivad vaeva näha ja rollitäitjat õpetada. **Sotsiaalsel toetusel** on suur mõju rollitäitmise edukusele. Palju toetavaid sõpru omavad inimesed kohanevad rollimuutustega paremini kui need, kes ennast isoleerivad.

**Kultuuriline mõju sotsialiseerumisele**

Sotsialiseerumisprotsessile avladab kahtlemata suurt mõju kultuur, milles sotsialiseerumine aset leiab. Mõned kultuurid rõhutavad individualismi, teised aga inimese vastutust grupi ning ühiskonna ees. Enamikus kultuurides on soovitavad naissoo isikujooned meestest erinevad. Ka on laste soovitavad iseloomujooned erinevad teismeliste ja täiskasvanute omadest, mis on täiesti erinev sellest, millist käitumist oodatakse eakamatelt inimestelt. ([B. B. Hess](https://www.apollo.ee/catalogsearch/advanced/result/?autor=B.+B.+Hess), [E. W. Markson](https://www.apollo.ee/catalogsearch/advanced/result/?autor=E.+W.+Markson), [P. J. Stein](https://www.apollo.ee/catalogsearch/advanced/result/?autor=P.+J.+Stein), 2000, lk 84-85)

Soorolli tuleb õppida (Berns, 2004). See, mida õpetada poistele ja tüdrukutele, kujuneb välja konkreetses ühiskonnas. Soorolli mõjutavad ühiskondlikud normid ja tabud, need suunavad käitumist (ka alateadlikult).

Seega on sooroll **sotsiaalselt konstrueeritud** kategooria

. Kohati on soorollid jaotunud täiesti meelevaldselt - mõnes ühiskonnas karjatavad ainult mehed kitsi, teises ainult naised, siin ei eksisteeri bioloogilist põhjust. Erinevus tuleb tavast, mis on sotsiaalne konstruktsioon. Seda peaks saama põhimõtteliselt ümber hinnata või muuta. Näiteks sotsiaalpoliitika kaudu: emaduspuhkuse asendamine „vanemapuhkusega“ – seda võib kasutada ükskõik kumb vanematest. (Wolff, 2005)

Kui kultuuri õpitakse, peavad olema infokanalid, mille kaudu saadakse teadlikuks, mida rollitäitjalt oodatakse. Inimesi ja organistasioone, kelle ülesandeks on ühiskondlike normide ja vajalike rollide õpetamine, nimetatakse **sotsialiseerimise agentideks**. Tähtsamad sotsialiseerimise agendid on vanemad, sõbrad, õpetajad. Neil kõigil on anda oma panus noore inimese sotsiaalsesse arengusse.

**Kasutatud allikad**

[B. B. Hess](https://www.apollo.ee/catalogsearch/advanced/result/?autor=B.+B.+Hess), [E. W. Markson](https://www.apollo.ee/catalogsearch/advanced/result/?autor=E.+W.+Markson), [P. J. Stein](https://www.apollo.ee/catalogsearch/advanced/result/?autor=P.+J.+Stein). (2000). *Sotsioloogia*. Tallinn, Külim.

Berns, R. (2004). *Child, Family, School, Community. Socialization and Support*. Sixth Edition. Belmont: Thomson Learning.

Wolff, J. (2005). *Sissejuhatus poliitikafilosoofiasse*. Tartu, Tartu Ülikooli Kirjastus.